Gabriel Vasconcelos Ferreira

Gabriel Vasconcelos Ferreira (; lahir 27 September 1992) ataupun hanya dikenali sebagai Gabriel merupakan seorang pemain bola sepak Brazil yang bermain di posisi penjaga gol untuk kelab Milan. Beliau meraih pingat perak bersama Brazil pada acara bola sepak dalam Sukan Olimpik 2012 di London.

Kerjaya kelab

Cruzeiro 
Gabriel memulakan kariernya di pasukan belia Cruzeiro pada tahun 2007. Ketika musim 2010 dan 2011, beliau menjadi pemain gantian pasukan yang tidak banyak diperlukan sebelum beliau berpindah ke Milan.

Milan 
Pada permulaan musim 2012-13, Gabriel dibeli Milan untuk menggantikan Christian Abbiati dan Marco Amelia yang disisihkan. Selepas tidak membuat mana-mana kemunculan pertama untuk Milan, Gabriel akhirnya membuat debut pada 19 Oktober 2013  menentang Udinese selepas pengurus Massimiliano Allegri meletakkan Gabriel di tempat kesebelasan utama selepas Abbiati mengalami kecederaan. Perlawanan berkesudahan Milan menang tanpa bolos, 1–0 win. Beliau menamatkan musim keduanya di Milan dengan tujuh kemunculan.

Pada 1 September 2014, Gabriel sertai kelab Serie B, Carpi secara pinjaman semusim dari Milan. Beliau diletakkan sebagai penjaga gol pertama pasukan dan beliau telah beraksi 39 perlawanan dan membantu pasukannya untuk layak ke Serie A buat musim hadapan.

Untuk musim 2015-16, Gabriel melakukan perpindahan ke kelab Serie A, Napoli secara pinjaman selama satu musim.

Kerjaya antarabangsa

Bawah-20
Gabriel sebahagian daripada pasukan bawah-20 Brazil yang menjuarai Kejohanan Remaja Amerika Selatan 2011 pada Februari 2011. Beliau tampil dalam lapan perlawanan buat Brazil.

Pada bulan Ogos tahun yang sama, beliau dipanggil oleh pengurus Ney Franco untuk mengambil bahagian dalam kejohanan Piala Dunia bawah-20 FIFA. Beliau bermain tujuh perlawanan sehingga laluan Brazil ke perlawanan akhir dan menjulang trofi kejohanan selepas menewaskan Portugal, 3-2.

Bawah-23
Gabriel dipanggil oleh pasukan bawah-23 Brazil untuk mengambil bahagian dalam acara bola sepak di Sukan Olimpik 2012 untuk menggantikan Rafael Cabral yang mengalami kecederaan dua hari sebelum kejohanan bermula. Selepas hanya duduk di bangku simpanan buat dua perlawanan, Gabriel akhirnya tampil di Sukan Olimpik pada perlawanan terakhir pusingan pertama menentang New Zealand yang menyaksikan Brazil menang 3–0. Beliau mengekalkan tempatnya dalam kesebelasan utama pada tiga perlawanan seterusnya dan Brazil hanya meraih pingat perak selepas kecundang di tangan Mexico di perlawanan akhir yang berkesudahan Mexico menang 2-1.

Senior
Tiga hari selepas beraksi di perlawanan akhir Olimpik, Gabriel membuat debut untuk pasukan senior Brazil pada 15 Ogos 2012 menentang Sweden dalam satu perlawanan persahabatan yang berkesudahan Brazil menang 3-0.

Statistik kerjaya

Pencapaian

Kelab 
Cruzeiro
Campeonato Mineiro (1): 2011

Carpi
Serie B (1): 2014–15

Antarabangsa 
Brazil
Kejohanan Remaja Amerika Selatan (1): 2011
Piala Dunia B-20 FIFA (1): 2011
Acara bola sepak di Sukan Olimpik (1): 2012

Pautan luar 

 
 
 

Kelahiran 1992
Orang hidup
Pemain bola sepak Brazil
Pemain A.C. Milan
Pemain Cruzeiro Esporte Clube
Pemain S.S.C. Napoli
Pemain Carpi F.C. 1909
Pemain Cagliari Calcio